Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: Az Alkotmánybíróság nyomatékosan felhívja a figyelmet arra a 21/1990. (X. 4.) AB határozatában kimondott
Paragraph Index: 469

(1) bekezdés b), sem d) pontja nem alkotmányellenes, mivel ezek a juttatást biztosító pozitív szabályok. Az általános és lényeges csoportképzõ ismérveket összességében figyelembe véve és értékelve az Alkotmánybíróság megállapította: alkotmányellenes helyzet állt elõ azáltal, hogy a lényegi csoportképzõ ismérveknek egyaránt megfelelõ személyi körbõl egyes csoportok tagjai kimaradtak és nem részesülhetnek a juttatásból. Mivel az R1.-ben biztosított juttatás bár jogi jellegét tekintve egyértelmûen szociális jellegû, de a személyi kört és a jogalapot tekintve egyben szorosan kapcsolódik a korábbi, személyi sérelemokozásért nyújtott kárpótlási törvényekhez is, ezért az 1. § (1) bekezdés d) pontjában szereplõ „szovjet kényszermunka” értelmezésekor annak a kárpótlási folyamat során kialakított tartalmát kell figyelembe venni. Így — a 3.Kpt. 2/B. § (1) és (2) bekezdése alapján — a kényszermunkára hurcoltak körében az R1. vonatkozásában is három csoport különíthetõ el: a) a szovjet szervek által történt kényszermunkára hurcoltak (inter- 2003/35. szám nált polgári személyek), b) a szovjet bíróság politikai indítékú ítélete vagy más szovjet hatóság intézkedése alapján szabadságelvonást szenvedettek (volt elítéltek), c) 1945. augusztus 1-jétõl a szovjet hadifogságba esett személyek (volt katonák, munkaszolgálatosok, leventék). Az Alkotmánybíróság vizsgálata során észlelte azt is, hogy az R1. 1. § (1) bekezdés d) pontjának, illetve az R3.

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes